На основу решења Привредног суда у Ужицу Ст. бр. 53/2010 од 30.09.2010. године, а у складу са чланoвима 131., 132. и 133. Закона о стечају („Службени гласникРС“, број 104/2009) и Националним стандардом број 5 – Национални стандард о начину и поступку уновчења имовине стечајног („Службени гласник Републике Србије“ број 13/2010), Одлуке одбора поверилаца од 13.08.2019. године као и одредбама Закона о изменама и допунама Закона о Агенцији за лиценцирање стечајних управника („Службени гласник РС", бр. 89/2015), Агенција за лиценцирање стечајних управника као стечајни управник стечајног дужника:

**Угоститељско туристичко предузеће**

# „ПУТНИК Пријепоље“ д.о.о., Пријепоље-у стечају,ул. Нововарошка бб

# О Г Л А Ш А В А

# другу продају непокретне и покретне имовине стечајног дужника

**јавним прикупљањем понуда**

|  |  |  |
| --- | --- | --- |
| **Предмет продаје** | **Процењена вредност (дин.)** | **Депозит**  **(дин.)** |
| **Имовинска целина 1 коју чини:**  **Непокретна имовина:**  **- објекат угоститељства – ХОТЕЛ –** уписан у листу непокретности број 2286 КО Пријепоље, као објекат број 1, спратности Пр, на катастарској парцели број 883/1 КО Пријепоље, који има одобрење за употребу, површине у основи 1.693 m2 у приватној својини стечајног дужника, са обимом удела 1/1, а према процени „Eucons group“ d.o.o. Београд објекат је фактичке спратности По+П+2+Пк и укупне корисне нето површине 4.770,66 m²  - **базен и спортски терени** на катастарској парцели број 883/1 КО Пријепоље који чине функционалну целину са хотелом, објекти нису уцртани у копији плана, нису уписани у листу непокретности и представљају ванкњижно власништво стечајног дужника.  **Покретна имовина:**  **- Опрема:** кухињска опрема, намештај и опрема по собама и канцеларијама, опрема вешераја, и др., према спецификацији у прилогу продајне документације  - **Ситни инвентар**, **отпадно гвожђе и отпадно дрвo,** према пописним листама у прилогу продајне документације  **- моторна возила:** Застава флорида 1.3 Поли трафик, регистарске ознаке PP 002-BY и Застава Yugo Skala 101/55, регистарске ознаке УЕ- 974-99  **Напомена:** Катастарска парцела број 883/1 КО Пријепоље, укупне површине 2ха 39а 93 m2 је уписана у листу непокретности 2286 КО Пријепоље као власништво Републике Србије на којој је као корисник уписан УТП „Путник Пријепоље“ д.о.о. у стечају и иста није предмет продаје  корисник уписан УТП „Путник Пријепоље“ д.о.о. у стечају и иста није предмет продаје | **106.528.464,11** | **21.305.693,00** |

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације **у износу од 100.000,00 динара + ПДВ.** Профактура се може преузети сваког радног дана у периоду од 8.00 до 16.00 часова, уз обавезну најаву поверенику стечајног управника. Рок за откуп продајне документације је **22.10.2019.године**;
2. уплате **депозит** (са позивом на број имовинске целине) на текући рачун стечајног дужника број: **105-2237475-04 који се води код „АИК банка“ а.д., Београд** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје **(рок за уплату депозита је 22.10.2019. године)**. У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, VI спрат, најкасније **22.10.2019.** до 14.00 часова по београдском времену (GMT+2). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **30.12.2019.** године.
3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од 10 до 14 часова, а најкасније пет радних дана пре заказане продаје (уз претходну најаву поверенику стечајног управника).

**Затворене понуде достављају се на адресу: Агенција за лиценцирање стечајних управника – Центар за стечај, Београд, Ул. Теразије бр. 23.**

**Крајњи рок за достављање понуда је 29.10.2019. године до 12:00 часова.**

**У разматрање ће се узети само понуде у писаној форми, достављене у запечаћеним ковертама са назнаком „Понуда“ на коверти, називом стечајног дужника и позивом на имовинску целину на коју се понуда односи, а које пристигну на назначену адресу до назначеног времена.**

**Запечаћена коверта треба да садржи:**

-пријаву за учешће у поступку јавног прикупљања понуда;

-потписану понуду, уз навођење јасно одређеног износа за куповину предмета продаје;

-доказ о уплати депозита или копију банкарске гаранције;

-потписану изјаву о губитку права на повраћај депозита;

-извод из регистра привредних субјеката и ОП образац, ако се као потенцијални купац пријављује правно лице;

-овлашћење за заступање, oдносно предузимање конкретних радњи у поступку продаје (за пуномоћнике);

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

**Јавно отварање понуда одржаће се дана 29.10.2019. године у 12:15 часова (15 минута по истеку рока за достављање понуда) на адреси: Агенција за лиценцирање стечајних управника – Центар за стечај, Београд, Ул. Теразије бр. 23, III спрат, сала 301, у присуству комисије за отварање понуда.**

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

**Стечајни управник спроводи јавно прикупљање понуда тако што:**

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје**. **Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.**

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана пријема обавештења о прихватању понуде, након чега ће му бити враћена гаранција. Закључењу купопродајног уговора приступа се под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од **8 дана** од дана закључења купопродајног уговора.

Стечајни управник ће вратити депозит сваком понуђачу чија понуда не буде прихваћена, у року од **3 радна дана** од дана одржавања јавног прикупљања понуда.

Понуђач губи право на повраћај депозита уколико:

- не поднесе понуду, или поднесе понуду која не садржи обавезне елементе;

- одбије да потпише купопродајни уговор у законом прописаној форми, или

- буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009 и 95/2013), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Oвлашћено лице: повереник Милорад Симовић, контакт телефон 063/542-225,е-mail: simoxtuzice@gmail.com.